पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना को कम करने के लिए वैक्सीनेशन की रफ्तार बढ़ाई जा रही है। 45 प्लस वालों के बाद 1 मई से 18 प्लस वालों के नंबर लगना थे। इसके लिए सिविल अस्पताल में लगने वाला टीकाकरण केंद्र को शिफ्ट कर अांबेडकर भवन में शिफ्ट किया। इसकी सूचना लोगांे को नहीं मिलने से 45 प्लस वाले लोगों को टीके लगवाने के लिए चक्कर काटना पड़े। आलम ये था कि नए केंद्र पर न सफाई थी न व्यवस्था। पहले लोग अस्पताल पहुंचे, बाद में वहां से उन्हें अांबेडकर भवन आना पड़ा। इस तरह दिनभर परेशानी के बीच 100 लोगों को वैक्सीन लगी। 18 प्लस वालों का वैक्सीनेशन अभी टाल दिया है। नई तारीख आने के बाद स्थिति स्पष्ट होगी लेकिन 45 प्लस वालों को पहला व दूसरा डोज लगाया जा रहा है। अब तक केंद्र सिविल अस्पताल में लग रहा था। 1 मई से केंद्र अांबेडकर भवन में शुरू करना था लेकिन तैयारियां समय पर नहीं हुईं और लोगों को सूचना भी नहीं दी गई। इस कारण शनिवार सुबह टीके लगवाने के लिए लोग अस्पताल पहुंच गए। वहां पता चला कि आज का सेशन अांबेडकर भवन में लगेगा। वहां देखा तो स्वास्थ्यकर्मी ही बंद पड़े भवन का ताला खुलने पर सफाई की लेकिन लोगांे के बैठने आदि की व्यवस्था नहीं कर पाए। इस कारण लोगांे को फर्श पर बैठना पड़ा। भाजपा टीकाकरण प्रभारी अनिल चाेपड़ा ने केंद्र की अव्यवस्थाओं से एसडीएम राजेश शुक्ला को अवगत कराया। मौके पर पहुंचकर एसडीएम शुक्ला ने कर्मचारियों को व्यवस्था ठीक करने के निर्देश दिए। इसके बाद लोग लोगांे के लिए बिछात व कुर्सियां लगाई गईं। मामले में बीएमओ अब्दुल कादिर ने कहा कि अस्पताल परिसर में होता तो व्यवस्था हम करते लेकिन नया केंद्र नगर परिषद के भवन में है। ऐसे में व्यवस्था की जिम्मेदारी उनकी थी। उल्टा हमसे ही टेंट व कुर्सियां लाने का कह दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn